ΓΡΑΠΤΗ ΕΡΩΤΗΣΗ E-1789/00

υποβολή: Luis Berenguer Fuster (PSE) προς την Επιτροπή

(8 Ιουνίου 2000)

Θέμα: Δυσλειτουργίες κατά τονπολογισμό της τιμής του ηλεκτρικού στην Ισπανία

Δημοσιεύτηκε στον ισπανικό τύπο σύμφωνα με μια συνήθεια που αρχίζει να γίνεται τρέχουσα από τότε που συνεστήθη η νέα επιτροπή μια είδηση σχετικά με τον ισπανικό τομέα ηλεκτρισμού, σύμφωνα με την οποία η τιμή του ηλεκτρικού έχει μειωθεί κατά τα τελευταία τρία έτη κατά 16 %.

Μπροστά στον διπλό φόβο ότι αυτή η είδηση θα συνεχίσει να δημιουργεί ευνοϊκό κλίμα για την έγκριση δημοσίων ενισχύσεων CTC προς τον τομέα και ότι η Επιτροπή θα καταντήσει περίγελως όλων των ισπανών καταναλωτών που δεν βλέπουν αυτές οι οικονομίες να καταλήγουν στην τσέπη τους.

Ερωτάται η Επιτροπή:

- Είναι αληθής η είδηση σύμφωνα με την οποία η τιμή του ηλεκτρικού μειώθηκε κατά 16 % στην Ισπανία;

- Σε ποιουςπολογισμούς προέβη η Επιτροπή;

- Μπορεί να τους παρουσιάσει αναλυτικά, διαχωρίζοντας την κατανάλωση των μεγάλων καταναλωτών από εκείνη των νοικοκυριών;

- Γνωρίζει η Επιτροπή τις μελέτες της Εθνικής Επιτροπής Ηλεκτρισμού, σύμφωνα με τις οποίες η τιμή του ηλεκτρικού αυξήθηκε κατά το 1998 και το 1999;

- Αυτή οιπολογισμοί είναι λανθασμένοι και, σε αυτήν την περίπτωση, για ποιους λόγους;

Απάντηση της κας de Palacio εξ ονόματος της Επιτροπής

(20 Ιουλίου 2000)

1. Ένα από τα πιο χειροπιαστά αποτελέσματα που είχε το άνοιγμα των αγορών ηλεκτρικής ενέργειας, που συνίσταται στην επικράτηση χαμηλότερων τιμών ηλεκτρικού ρεύματος, μετουσιώνεται κατά τη γνώμη της Επιτροπής σε συγκεκριμένη πραγματικότητα στην Κοινότητα (ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με τίτλο Οι πρόσφατες πρόοδοι στη δημιουργία της εσωτερικής αγοράς ηλεκτρισμού(1)). Όπως αποδεικνύουν οι στατιστικές για τις τάσεις χρέωσης του ηλεκτρικού ρεύματος στην Ισπανία, κατά το χρονικό διάστημα από το 1996 έως το 1999, οι τιμές μειώθηκαν. Στο παράρτημα 2 της ανακοίνωσης της Επιτροπής αποδεικνύεται ότι οι ονομαστικές τιμές ηλεκτρικού ρεύματος στην Ισπανία μειώθηκαν (i) για τους καταναλωτές οικιακής χρήσης, κατά 15,1 %, (ii) για τις μικρές επιχειρήσεις κατά ποσοστό 18,4 % και (iii) για τη βιομηχανία, εν γένει, κατά 16,2 %. Η πτώση κατά 16 % που μνημονεύεται από τον ισπανικό τύπο και το αξιότιμο μέλος του Κοινοβουλίου είναι κατά πάσα πιθανότητα το αποτέλεσμα του απλού αριθμητικού μέσου όρου των τριών προαναφερθέντων στοιχείων. Τα τρία αυτά στοιχεία δημοσιεύονται από την Eurostat και καταρτίζονται με βάση τις τιμές σε ευρώ. Εάν τα ίδια αυτά στοιχεία χορηγηθούν σε εθνικό νόμισμα, οι ονομαστικές τιμές ηλεκτρικού ρεύματος στην Ισπανία μειώθηκαν κατά ποσοστό 12,5 %, για τα νοικοκυριά, κατά 16 %, για τις μικρές επιχειρήσεις και κατά 13,7 % για τη βιομηχανία, εν γένει (Ιούλιος 1996-Ιούλιος 1999).

2. Η Επιτροπή έχειπόψη της τις διάφορες μελέτες που δημοσιεύτηκαν από την ισπανική ρυθμιστική αρχή ηλεκτρικής ενέργειας και φυσικού αερίου (Commisin Nacional de la Energa). Στο σημείο αυτό θα άξιζε ιδίως να μνημονευθεί η συγκριτική μελέτη CNSE OI002/99, η οποία δημοσιεύεται στον Ιστοχώρο του internet http/wwwint.cne.es/pdf/OI001_99.pdf. Όπως σημειώνει η εθνική επιτροπή στις παραγράφους 20 και 30 της έκθεσης, ότι οι τιμές του ηλεκτρικού ρεύματος μειώθηκαν στην Ισπανία κατά τα έτη 1997 και 1998. Η Επιτροπή δεν έχειπόψη της τις μελέτες που εκπονήθηκαν από την εθνική επιτροπή και οι οποίες μνημονεύονται από το Αξιότιμο Μέλος του Κοινοβουλίου, στο πλαίσιο των οποίωνποτίθεται ότι αναφέρεται ότιπήρξε αύξηση των τιμών ηλεκτρικού ρεύματος στην Ισπανία, τόσο κατά το 1998, όσο και το 1999.

Η Επιτροπή λαμβάνει επίσηςπόψη της ότι η εθνική επιτροπή χορήγησε επανειλημμένα στην Επιτροπή διάφορα διαγράμματα και στοιχεία, από τα οποία προκύπτει ότι οι ονομαστικές τιμές ηλεκτρικού ρεύματος μειώθηκαν κατά ποσοστό 7,8 %, για τους καταναλωτές οικιακής χρήσης και κατά ποσοστό 12,1 %, για τους βιομηχανικούς καταναλωτές. Οι διαφορές πουπάρχουν μεταξύ των στοιχείων αυτών και των αντίστοιχων στοιχείων που έχουνπολογιστεί από την Επιτροπή οφείλονται κατά πάσα πιθανότητα στη χρήση διαφορετικής μεθοδολογίας. Στις τιμές ιδίως που χρησιμοποιήθηκαν από την εθνική επιτροπή συμπεριλαμβάνεται ο φόρος επί του ηλεκτρικού ρεύματος στην Ισπανία για τα έτη 1998 και 1999, ενώ στα αντίστοιχα στοιχεία της Επιτροπής δεν συμπεριλαμβάνονται οι φόροι.

(1) COM(2000)297 τελικό.